Diari Oficial de la Generalitat Valenciana


Sumari del DOGV 6657, del 23-11-2011 (2011/11885)

Notificació de la sentència dictada en el judici verbal número 2194/2010.
-------------------------------------------------------------------------

### Dades del document

Número de DOGV
:   6657

Data del DOGV
:   23-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11972


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal número 2194/2010. [2011/11510]  
Judici verbal 2194/2010  
De: Empresa Mixta Valenciana de Aguas, SA.  
Procuradora: Desamparados Barber Paris.  
Contra: José Luis Ponce Gómez.  
En aquest procediment de judici verbal 2194/2010, seguit a instàncies d'Empresa Mixta Valenciana de Aguas, SA, contra José Luis Ponce Gómez, s'ha dictat la sentència, que té l'encapçalament i la part dispositiva que, literalment, són com segueix:  
«Sentència número 186/2011  
València, 18 de maig de 2011  
José María Illán Fernández, magistrat jutge substitut del Jutjat de Primera Instància, número 17 d'aquesta ciutat, he vist aquestes actuacions de judici verbal civil registrades amb el número 2194/2010, seguit a instàncies d'Emivasa, representada per la procuradora Desamparados Barber Paris i assistida pel lletrat Ignacio López Arbide, contra José Julio Ponce Gómez, declarat en rebel·lia processal.  
Dispositiva  
Estime la demanda interposada per la procuradora Desamparados Barber Paris, en nom i representació de l'Empresa Mixta Valencia de Aguas, SA, contra José Julio Ponce Gómez, declarat en rebel·lia processal, i declare resolt el contracte de subministrament d'aigua potable subscrit entre l'empresa actora i la demandada sobre l'habitatge siti a València, carrer de Mesquita, número 17-2a, de València; l'actora exercirà el dret a la supressió del subministrament una vegada siga ferma la sentència, i a aquest efecte, en la fase d'execució de sentència, a l'entrada al domicili esmentat, només a l'efecte de precintar la canonada de subministrament i retirar el comptador, i al pagament de la quantitat de 1.027,84 euros, més els interessos legals des de la interpel·lació judicial, costes processals i condemnes futures que legalment corresponguen.  
Notifiqueu aquesta resolució a les parts, i feu-los saber que aquesta no és ferma, i que contra aquesta es pot interposar un recurs d'apel·lació en aquest Jutjat dins del termini de cinc dies des que es notifique, que haurà de resoldre l'Audiència Provincial de València. De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 9139 AE EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior. En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent. Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Que el secretari judicial expedisca una testimoniança d'aquesta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la LOPJ).  
Aquesta és la meua sentència, dictada en primera instància, que pronuncie, mane I firme; en done fe».   
I atés que el demandat esmentat, José Luis Ponce Gómez, està en parador desconegut, s'expedeix aquest edicte a fi que valga de notificació de forma deguda.  
  
València, 2 de novembre de 2011.- El secretari judicial: César Manuel Barona Sanchis.